**ISPLATA USKRSNICA UMIROVLJENICIMA I KORISNICIMA ZAJAMČENE MINIMALNE NAKNADE**

22. ožujka 2023. godine

Obavještavamo umirovljenike, korisnike vojne opskrbnine i korisnike zajamčene minimalne naknade s područja Općine Punitovci da je povodom predstojećih uskrsnih blagdana Općina Punitovci osigurala sredstva za isplatu jednokratne novčane pomoći - Uskrsnica u iznosu od **30,00 eura**.

Pravo na isplatu uskrsnice ostvaruju umirovljenici i korisnici zajamčene minimalne naknade s područja Općine Punitovci s mjesečnim iznosom mirovine do **400 eura** uključujući i inozemne mirovine sa svim dodacima.

Pozivamo sve korisnike s područja Općine Punitovci koji udovoljavaju gore navedenim uvjetima da najkasnije do **31. ožujka 2023**. godine podnesu Zahtjev za isplatu jednokratne novčane pomoći - uskrsnica uz slijedeću dokumentaciju:

* **Obrazac za prijavu,**
* **Presliku osobne iskaznice,**
* **Zadnji odrezak od mirovine ili potvrda o visini mirovine HZMO/umirovljenici,**
* **Rješenje centra za socijalnu skrb o ostvarivanju prava na isplatu zajamčene minimalne naknade ili zadnji odrezak isplate zajamčene minimalne naknade.**

Umirovljenici i korisnici zajamčene minimalne naknade Zahtjev za ostvarivanje prava na jednokratnu pomoć - uskrsnica mogu podnijeti na slijedeći način:

* **osobnim dolaskom na adresu Općine Punitovci;**
* **putem pošte na adresu Općina Punitovci, Stjepana Radića 58, Punitovci;**
* **na adresu elektroničke pošte: opcina@punitovci.hr.**

S poštovanjem,

 Općina Punitovci